Fantastisk lejlighed lige ned til vandet. Lejligheden var fin som beskrevet, men udsigten skal opleves! Fuldt udstyret køkken og gasgrills til rådighed på fællesarealet i haven. Vaskemaskine og tørretumbler på badeværelset. Filtreret vand i køkkenet var et kæmpe plus. Vi havde ikke lejet en bil, så vi tog bussen ca. 700 meter fra lejligheden ind til centrum for at handle ind. Lejlighedskomplekset er den sidste i rækken i Kihei mod nord. Tæt på lufthavnen, ca. 15-20 min. Værten Randy var nem at kommunikere med og svarede altid hurtigt og venligt tilbage. Jeg fik tilsendt en masse vejledninger og foreslag til spisesteder, oplevelser osv. hvilket var en virkelig god service! Kan meget varmt anbefale Randy og denne lejlighed! Vi havde en fantastisk tur og det hele var så smukt.